*1.pielikums*

**Prasības referāta noformēšanai**

Referātu noformēšana, ievērojot secību:

1. **referāta nosaukums** – fonts Times New Roman Bold, burtu lielums 14pt, centrēts;
2. **ziņas par autoru** – vārds, uzvārds (burtu lielums 12pt, līdzināts pa labi, Times New Roman Bold), valsts, augstskola, filiāle, studiju programma, kuru pārstāv, e-pasts (burtu lielums 12pt, līdzināts pa labi);
3. **ziņas par zinātnisko vadītāju** – akadēmiskais vai zinātniskais grāds, amats, vārds, uzvārds (burtu lielums 12pt, līdzināts pa labiTimes New Roman). *N.B.* Ja referātu iesniedz studējošais (students, maģistrants, doktorants) tad jāpievieno zinātniskā vadītāja recenzija;
4. **anotācija**, angliski ***Abstract****,* krieviski ***Аннотация*** – (fonts Times New Roman Bold, burtu lielums 10pt).Anotācijas mērķis ir radīt vispārēju priekšstatu par raksta saturu, tāpēc tajā koncentrēti jānorāda raksta mērķis, jāformulē pētījuma problēma, jāparāda novitāte. Anotācija jāraksta 2 valodās (angļu un krievu valodā); (fonts Times New Roman, burtu lielums 10pt);
5. **atslēgas vārdi** – nosaukums „**Atslēgas vārdi**”, „**Ключевые слова**”, „**Key words**” (fonts Times New Roman Bold, burtu lielums 10pt), atsevišķā rindkopā alfabētiskā secībā norādīti atslēgas vārdi (ne vairāk kā pieci) angļu un krievu valodā;
6. **referāta teksts** – apjoms līdz 5500–10 000 rakstu zīmēm (fonts Times New Roman, burtu lielums 12pt, ar vienu starprindu atstarpi (Single), tabulām un attēliem jābūt numurētiem, to nosaukumiem - Times New Roman, burtu lielums 12pt, izlīdzināts pēc abām malām. Atsauces uz literatūru tekstā tiek noformētas ar kvadrātiekavām, piem., [1, 10];
7. **kopsavilkums** - angliski ***Summary,*** krieviski ***Резюме*** - kopsavilkumu sastāda galveno rezultātu raksturojums un no tiem tieši izrietošie secinājumi;
8. **Referāta struktūra:**
* ievads (īsā un koncentrētā veidā pamatota pētāmā problēma, tās aktualitāte, pētījuma mērķis, izmantotās izpētes metodes),
* svarīgākās atziņas teorijā, praksē,
* pētījuma rezultāti un to izvērtējums,
* secinājumi, priekšlikumi;

Referāta daļu nosaukumi jāraksta angļu, latviešu un krievu valodā.

1. **literatūras saraksts** - izmantotās literatūras un avotu saraksts– nosaukums „**Literatūras un avotu saraksts**”, angliski **„*References”,*** krieviski „***Список лиературы и источников”,*** jāraksta angļu, latviešu un krievu valodā. (fonts Times New Roman Bold, burtu lielums 10pt, centrēts), literatūras avotiem jābūt numurētiem (fonts Times New Roman, burtu lielums 10pt). Izmantoto literatūru kārto numurētā literatūras sarakstā pēc latīņu alfabēta, šķirojot pēc valodām. Rakstā izmantoto literatūru slāvu valodu alfabētā kārto saraksta beigās, bet numerācija ir vienota ar darbiem latīņu alfabētā. Interneta avotiem jānorāda adrese un kad avots referāta vajadzībām ir skatīts.

Visi referāti tiks anonīmi recenzēti.

**Referāti, kuri neatbilst noteiktajām prasībām, netiks publicēti.**

*2.pielikums*

**Referātu vērtēšanas kritēriji**

Konferences dalībnieki (studenti un maģistranti) piedalās referātu konkursā.

1. Referātu prezentācija (10 punkti):
* pētījuma metodoloģiskais pamatojums (referāta mērķa un uzdevumu formulējums);
* referāta satura izklāsta loģiskā secība, pamatojums un pierādījumi;
* pētījuma rezultātu konkrēts un precīzs formulējums.
1. Demonstrācijas līdzekļi (10 punkti):
	* demonstrācijas līdzekļu piesaiste un izmantošanas pakāpe prezentācijas laikā;
	* tabulu, grafiku, shēmu utt. uzskatāmība, precizitāte.
2. Kompetence pētāmajā problēmā (10 punkti):
* zināšanas par problēmas izpēti;
* izmantotas literatūras atbilstība konkrētajai tēmai un izmantošanas pakāpe darbā;
* atbildes uz jautājumiem (precizitāte atbildēs, atbilžu īss un konkrēts formulējums; brīvs un kompetents sava viedokļa izklāsts atbildēs).

Vērtējuma rezultāti tiek summēti, vienāda rezultāta gadījumā izšķirošais ir 3.kritērijā iegūtais punktu skaits.